****

**ਨਸਲੀ ਭਾਈਚਾਰਿਆਂ ਦਾ ਦਫ਼ਤਰ COVID-19 (ਕੋਵਿਡ-19) ਸਰਵੇਖਣ ਦੀ ਸ਼ੁਰੂਆਤ ਕਰਦਾ ਹੈ**

* ਨਸਲੀ ਭਾਈਚਾਰਿਆਂ ਦਾ ਦਫ਼ਤਰ ਆਓਤਿਆਰੋਆ ਨਿਊ ਜ਼ੀਲੈਂਡ ਭਰ ਵਿੱਚ ਨਸਲੀ ਭਾਈਚਾਰਿਆਂ ਨੂੰ ਉਨ੍ਹਾਂ ਚੁਣੌਤੀਆਂ, ਜੋ ਉਹ COVID-19 (ਕੋਵਿਡ-19) ਕਰਕੇ ਸਹਿਣ ਕਰ ਰਹੇ ਹਨ, ਦੇ ਸਬੰਧ ਵਿੱਚ ਉਨ੍ਹਾਂ ਦੇ ਦ੍ਰਿਸ਼ਟੀਕੋਣਾਂ, ਤਜਰਬਿਆਂ ਅਤੇ ਚਿੰਤਾਵਾਂ ਨੂੰ ਸਾਂਝਾ ਕਰਨ ਬਾਰੇ ਪੁੱਛ ਰਿਹਾ ਹੈ।
* COVID-19 (ਕੋਵਿਡ-19) ਕਾਰਨ ਸਮਾਜ ਵਿੱਚ ਪਹਿਲਾਂ ਤੋਂ ਮੌਜੂਦ ਨਾ-ਬਰਾਬਰੀਆਂ ਦੇ ਹੋਰ ਵਿਗੜਨ ਦੀ ਸੰਭਾਵਨਾ ਹੈ। ਰੁਜ਼ਗਾਰ ਸਮੇਤ, ਕੁਝ ਫੌਰੀ ਪ੍ਰਭਾਵਾਂ ਬਾਰੇ ਚੰਗੀ ਤਰ੍ਹਾਂ ਪਤਾ ਹੈ; ਪਰ ਅਸੀਂ ਚਾਹੁੰਦੇ ਹਾਂ ਕਿ ਨਸਲੀ ਭਾਈਚਾਰਿਆਂ ਦੇ ਦ੍ਰਿਸ਼ਟੀਕੋਣ ਅਤੇ ਚਿੰਤਾਵਾਂ ਮਹਾਂਮਾਰੀ ਪ੍ਰਤੀ ਸਰਕਾਰ ਦੀਆਂ ਪ੍ਰਤੀਕਿਰਿਆਵਾਂ ਨੂੰ ਲਗਾਤਾਰ ਘੜਦੇ ਰਹਿਣ।
* ਨਸਲੀ ਭਾਈਚਾਰਿਆਂ ਦੇ ਦਫ਼ਤਰ ਨੇ COVID-19 (ਕੋਵਿਡ-19) ਮਹਾਂਮਾਰੀ ਦੇ ਸਬੰਧ ਵਿੱਚ ਨਸਲੀ ਭਾਈਚਾਰਿਆਂ ਦੇ ਤਜਰਬਿਆਂ ਅਤੇ ਚਿੰਤਾਵਾਂ ਸਬੰਧਤ ਜਾਣਕਾਰੀ ਨੂੰ ਸਮਝਣ ਲਈ ਸਰਵੇਖਣ ਤਿਆਰ ਕੀਤਾ ਹੈ।
* ਇਸ ਸਰਵੇਖਣ ਵਿੱਚ ਮੁਹੱਈਆ ਜਾਣਕਾਰੀ ਨੂੰ ਨਾਮ-ਰਹਿਤ ਬਣਾਇਆ ਜਾਂਦਾ ਹੈ ਅਤੇ ਨਸਲੀ ਭਾਈਚਾਰਿਆਂ ਦੇ ਦਫ਼ਤਰ ਵੱਲੋਂ ਖੋਜ ਉਦੇਸ਼ਾਂ ਲਈ ਵਰਤਿਆ ਜਾਵੇਗਾ - ਜੋ ਕਿ ਅੰਦਰੂਨੀ ਮਾਮਲਿਆਂ ਬਾਰੇ ਵਿਭਾਗ ਦਾ ਇੱਕ ਹਿੱਸਾ ਹੈ।
* ਸਰਵੇਖਣ ਸ਼ੁੱਕਰਵਾਰ 26 ਫਰਵਰੀ ਤੋਂ ਸ਼ੁੱਕਰਵਾਰ 23 ਅਪ੍ਰੈਲ 2021 ਤੱਕ ਖੁੱਲ੍ਹਾ ਰਹੇਗਾ।
* ਤੁਸੀਂ ਸਰਵੇਖਣ ਪੂਰਾ ਕਰਨ ਲਈ ਆਪਣੀ ਮਦਦ ਲਈ ਕਿਸੇ ਨੂੰ ਕਹਿ ਸਕਦੇ ਹੋ।
* ਸਰਵੇਖਣ ਤੱਕ ਆਨਲਾਈਨ ਪਹੁੰਚ ਕਰਨ ਲਈ ਅੱਗੇ ਦਿੱਤੇ ਲਿੰਕ ਉੱਤੇ ਕਲਿੱਕ ਕਰੋ: <https://www.surveymonkey.com/r/OECCOVID-19SurveyMIN>

ਇਹ ਸੰਦੇਸ਼ ਅੰਦਰੂਨੀ ਮਾਮਲਿਆਂ ਦੀਆਂ ਅਨੁਵਾਦ ਸੇਵਾਵਾਂ ਵੱਲੋਂ ਅਨੁਵਾਦ ਕੀਤਾ ਗਿਆ ਹੈ ਅਤੇ ਮਲਟੀਲਿੰਗੂਅਲ ਇਨਫਾਰਮੇਸ਼ਨ ਨੈਟਵਰਕ ਵੱਲੋਂ ਸਾਂਝਾ ਕੀਤਾ ਗਿਆ ਹੈ। ਨੈਟਵਰਕ ਬਾਰੇ ਜ਼ਿਆਦਾ ਜਾਣਕਾਰੀ ਲੈਣ ਲਈ [ਨਸਲੀ ਭਾਈਚਾਰਿਆਂ ਦੇ ਦਫ਼ਤਰ ਦੀ ਵੈਬਸਾਈਟ ’ਤੇ ਜਾਓ](https://www.ethniccommunities.govt.nz/resources-2/multilingual-information-network/)।